jkorsvik/nowiki_second_scrape_merged huggingface dataset:
Udo Bölts

Udo Bölts (født 10. august 1966 i Südwestpfalz-distriktet i Tyskland) er en tidligere tysk proffsyklist. 
Bölts er en av de mest suksessfulle tyske landeveissyklistene de siste tiårene, og var kjent som en treningsvillig "fighter" som likte å gå i brudd. Telekoms tidligere manager Walter Godefroot beskrev ham med ordene "Die Bölts ist stärk, die geht niemals kapütt". ("Böltsen er sterk, han går aldri kaputt").  
Bölts ble profesjonell i 1989 i Team Stuttgart, og fulgte med da laget i slutten av 1991 gjennomgikk store endringer og skiftet navn til Team Telekom. 
Fra 1992 til 2003 fullførte han 12 strake utgaver av Tour de France, og er dermed den tyskeren med flest startede og fullførte Tourer. Han er også svært høyt på disse to listene dersom man tar med ryttere med andre nasjonaliteter òg. Hans beste sammenlagtplassering i Tour de France er 9.-plass fra 1994. Da Telekom vant Touren i 1996 og 97 var han en viktig hjelperytter, og i 97 ble han også lagt merke til for ordene "Quäl dich, du Sau!" (løst oversatt: tving deg videre, ditt svin!) som han ropte til Jan Ullrich i en kritsk fase mot slutten av rittet.
I 2003 byttet han lag til Team Gerolsteiner, i det som ble hans siste sesong før han la opp. Etter dette ble han en av sportsdirektørene i laget. Dette var en stilling han hadde frem til mai 2007. Da ble det klart at flere av T-Mobiles ryttere hadde brukt EPO på midten av 90-tallet, og 23. mai innrømmet Bölts at også han brukte EPO og veksthormoner i 1996 og 1997. Som en følge av dette gikk han av som sportsdirektør 24. mai.
Bölts' sterkeste prestasjoner er 9.-plassen i Touren i 1992, samt seieren i Dauphiné Libéré (1997), de tre tyske mesterskapene og seieren på en fjelletappe i Giro d’Italia. Han er den eneste tyskeren som har vunnet Dauphiné Libéré.


== Lag ==
Team Stuttgart 1989-1991
Team Telekom 1992-2002
Team Gerolsteiner 2003


== Viktigste resultater ==
Seier i Herald-Sun-Tour
Tysk mester i landeveisritt 1990
Etappeseier i Giro d’Italia 1992
Etappeseier i Baskerland rundt 1992
Seier i Rund um Köln 1994
9.-plass sammenlagt i Tour de France 1994
Tysk mester i landeveisritt 1995
Seier i Classica San Sebastian 1996
Etappeseier i Sveits rundt
Seier i Dauphiné Libéré 1997
Seier i GP Gippingen 1997
Etappeseier Bicicletta Vasca 1997
4.-plass i VM i landeveisritt 1997
Seier i GP Wallonie 1998
Tysk mester i landeveisritt 1999
Etappeseier i  Deutschland Tour 2000


== Eksterne lenker ==
(de) Udo Bölts – Munzinger Sportsarchiv 
(en) Udo Bölts – ProCyclingStats 
(en) Udo Bölts – Cycling Archives 
(en) Udo Bölts – CycleBase 
(en) Udo Bölts – TheSports.org
Lampides

Lampides er en slekt av blåvingene. De er sommerfugler i gruppen glansvinger.


== Kilder ==
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Lampides i Encyclopedia of Life 
(en) Lampides i Global Biodiversity Information Facility 
(sv) Lampides hos Dyntaxa 
(en) Lampides hos Fauna Europaea 
(en) Lampides hos ITIS 
(en) Lampides hos NCBI 
(en) Kategori:Lampides – bilder, video eller lyd på Wikimedia Commons 
Lampides – detaljert informasjon på Wikispecies 
Moths and Butterflies of Europe and North Africa - flott bildesamling.
Leptotes

Leptotes er en slekt av blåvingene. De er sommerfugler i gruppen glansvinger.


== Utseende ==
Ganske små og spinkle blåvinger, vingene med korte, hårtynne stjerter bakerst. Oversiden hos hannene er litt blekt blåfiolett, hos hunnene mer brunlig. Undersiden er gråbrun med hvite tverrstreker, gjerne med to oransje og svarte øyeflekker ved bakhjørnet.


== Levevis ==
Larvene til mange arter lever på planter i slekten Plumbago (Plumbaginaceae) og ulike planter i erteblomstfamilien.


== Utbredelse ==
Slekten er hovedsakelig utbredt i Afrika og Sør-Amerika, men den vidt utbredte arten L. pirithous finnes også i Sør-Europa.


== Systematisk inndeling ==

Ordenen sommerfugler, Lepidoptera
Gruppen Ditrysia
Storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Blåvinger, Polyommatinae
Polyommatini
Leptotes-gruppen
Slekten Leptotes Scudder, 1876
Afrotropiske arter:
Leptotes adamsoni Collins & Larsen, 1991
Leptotes babaulti (Stempffer, 1935)
Leptotes brevidentatus (Tite, 1958)
Leptotes casca (Tite, 1958)
Leptotes cassioides (Capronnier, 1889)
Leptotes jeanneli (Stempffer, 1935)
Leptotes marginalis Aurivillius, 1924
Leptotes mayottensis (Tite, 1958)
Leptotes pirithous (Linnaeus, 1767)
Leptotes pulcher (Murray, 1874)
Leptotes rabenafer (Mabille, 1877)
Leptotes socotranus (Ogilvie-Grant, 1899)
Leptotes terrenus (Joicey & Talbot, 1926)
Neotropiske arter:
Leptotes andicola (Godman & Salvin, 1891)
Leptotes bathyllos Dyar, 1913
Leptotes callanga (Dyar, 1913)
Leptotes cassius (Cramer, 1775)
Leptotes delalande Bálint & Johnson, 1995
Leptotes lamasi Bálint & Johnson, 1995
Leptotes marina (Reakirt, 1868)
Leptotes parrhasioides (Wallengren, 1860)
Leptotes perkinsae Kaye, 1931
Leptotes trigemmatus (Butler, 1881)
usikker plassering
Leptotes plinius (Fabricius, 1793)


== Kilder ==
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Leptotes i Global Biodiversity Information Facility 
(en) Leptotes hos ITIS 
(en) Leptotes hos NCBI 
(en) Kategori:Leptotes (Lycaenidae) – bilder, video eller lyd på Wikimedia Commons 
Leptotes (Lycaenidae) – detaljert informasjon på Wikispecies 
Moths and Butterflies of Europe and North Africa - flott bildesamling.
Brower, Andrew V. Z. 2007. Leptotes i The Tree of Life Web Project, [http://tolweb.org/ http://tolweb.org
www.funet.fi – Leptotes
Praephilotes

Praephilotes er en slekt av blåvingene. De er sommerfugler i gruppen glansvinger. Slekten omfatter bare én kjent art, Praephilotes anthracias.


== Utseende ==
En ganske liten (vingespenn ca. 25 millimeter) og spinkel blåvinge uten stjerter på bakvingene. Oversiden er mørkbrun med noen blåfiolette skjell. Undersiden er brun med hvitkantede, svarte flekker.


== Levevis ==
Larvene lever på blomstene av planter i slekten Calligonum (syrefamilien).
Denne arten lever i ørkenområder.


== Utbredelse ==
Arten er utbredt i Sentral-Asia.


== Systematisk inndeling ==

Ordenen sommerfugler, Lepidoptera
Underordenen Ditrysia
Gruppen storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Underfamilien blåvinger, Polyommatinae
Gruppen Polyommatini
Slekten Praephilotes Forster, 1938 – bare én art:
Praephilotes anthracias (Christoph, 1877)


== Kilder ==
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Praephilotes i Encyclopedia of Life 
(en) Praephilotes i Global Biodiversity Information Facility 
(en) Praephilotes hos Fauna Europaea 
(en) Praephilotes hos NCBI 
(en) Kategori:Praephilotes – bilder, video eller lyd på Wikimedia Commons 
Praephilotes – detaljert informasjon på Wikispecies 
Moths and Butterflies of Europe and North Africa - flott bildesamling.
Brower, Andrew V. Z. 2007. Praephilotes i The Tree of Life Web Project, [http://tolweb.org/ http://tolweb.org
www.funet.fi – Praephilotes
Bilde av arten
Morfou

Morfou/Güzelyurt eller Omorfo (gresk: Μόρφου, tyrkisk Omorfo (før 1974) eller Güzelyurt etter 1974) er en by i den nordvestlige delen av Kypros. Morfou ble grunnlagt av spartanere som brakte med seg troen på Afrodite. Byen ble i middelalderen referert til som Morfou eller Theomorfou.

I byen finnes en av landets mange kirker dedikert til St. Mamas, som sies å ha levd som en eremitt i ei hule nær Morfou. Ifølge den lokale legenden levde han som en fattig eremitt, og da myndighetene forsøkte å kreve skatt av ham, lurte han seg unna dem. Soldater ble sendt ut for å ta ham til fange, men på vei tilbake til byen så han en løve som angrep et lam, rømte fra soldatene, redda lammet, hoppet opp på løvens rygg og klarte på det viset å komme seg til byen. Slik unngikk han beskattning.
Morfou var et nesten utelukkende gresk-kypriotisk samfunn. Ifølge befolkningsstatistikk fra 1960 var byen befolket av 6480 gresk-kyprioter, 123 tyrkisk-kyprioter og 32 maronitter.
Morfou ble tatt av tyrkisk militære under Tyrkias invasjon av Kypros i 1974. Resultatet ble at alle gresk-kyprioter ble beordret til å forlate sitt hjem og sine eiendeler og flytte til områder kontrollert av Republikken Kypros. Gresk-kypriotene forlot hjemmene sine og slo seg ned i forlatte områder. Siden den gang har tyrkiske myndigheter arbeidet hardt for å forbedre landbruket i området.


== Referanser ==
Pseudophilotes

Pseudophilotes er en slekt av blåvingene. De er sommerfugler i gruppen glansvinger.


== Utseende ==
Små til middelsstore blåvinger uten stjerter på bakvingene. Hannenes overside er blå med en smal, svart ytterkant, vingefrynsene er enten hvite eller vekselvis hvite og svarte. Noen arter har en kort, oransje kantstripe på bakvingen. Hunnenes overside er litt mer bunlig, men vanligvis også med et tydelig blåskjær. For de som har oransje stripe på bakvingen hos hannene, er denne mer tydelig hos hunnene. Undersiden er grå med hvitkantede, svarte flekker og eventuelt en oransje kantstripe på bakvingen.


== Levevis ==
Sommerfuglene lever på tørre og varme, gjerne steinete, åpne steder med rikelig med blomster. Larvene utvikler seg på ulike lave planter i leppeblomstfamilien, blant annet timian og salvie.


== Utbredelse ==
Slekten er utbredt over store deler av den palearktiske sone, med størst artsmangfold i Sør-Europa. Pseudophilotes vicrama har en litt østlig utbredelse i Europa som går nord til det sørlige Finland.


== Systematisk inndeling ==

Ordenen sommerfugler, Lepidoptera
Gruppen Ditrysia
Gruppen storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Underfamilien blåvinger, Polyommatinae
Gruppen Polyommatini
Slekten Pseudophilotes Beuret, 1958
Pseudophilotes abencerragus (Pierret, 1837)
Pseudophilotes barbagiae De Prins & Poorten, 1982
Pseudophilotes baton (Bergstrasser, [1779])
Pseudophilotes bavius (Eversmann, 1832)
Pseudophilotes panope (Eversmann, 1851)
Pseudophilotes panoptes (Hübner, [1813])
Pseudophilotes sinaicus Nakamura, 1975
Pseudophilotes vicrama (Moore, 1865)


== Kilder ==
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Pseudophilotes i Encyclopedia of Life 
(en) Pseudophilotes i Global Biodiversity Information Facility 
(sv) Pseudophilotes hos Dyntaxa 
(en) Pseudophilotes hos Fauna Europaea 
(en) Pseudophilotes hos NCBI 
(en) Kategori:Pseudophilotes – bilder, video eller lyd på Wikimedia Commons 
Pseudophilotes – detaljert informasjon på Wikispecies 
Moths and Butterflies of Europe and North Africa - flott bildesamling.
Tarucus

Tarucus er en slekt av blåvingene. De er sommerfugler i gruppen glansvinger.


== Utseende ==
Små, spraglete blåvinger, bakvingen med en kort stjert. Hannenes overside er blå med en litt perlemorsaktig glans, hunnene er brunspraglete med enkelte blåskimrende felter. Undersiden er hvit med brune tverrstriper.


== Levevis ==
Larvene lever på ulike planter, men særlig på slekten Zizyphus (Rhamnaceae).
I alle fall noen av artene er knyttet til maur i slekten Crematogaster.


== Utbredelse ==
Slekten er først og fremst utbredt i Afrika og det sørlige Asia, men to vidt utbredte arter forekommer også i Sør-Europa.


== Systematisk inndeling ==

Ordenen sommerfugler, Lepidoptera
Gruppen Ditrysia
Gruppen storsommerfugler, Macrolepidoptera
Overfamilien dagsommerfugler, Papilionoidea
Familien glansvinger, Lycaenidae
Underfamilien blåvinger, Polyommatinae
Stammen Polyommatini
Slekten Tarucus Moore, 1881
Afrotropiske arter: (inkludert de som forekommer i Europa)
Tarucus balkanicus (Freyer, 1844)
Tarucus bowkeri (Trimen, 1883)
Tarucus grammicus (Grose-Smith & Kirby, 1893)
Tarucus kiki Larsen, 1976
Tarucus kulala Evans, 1955
Tarucus legrasi Stempffer, 1944
Tarucus quadratus Ogilvie-Grant, 1899
Tarucus rosacea (Austaut, 1885)
Tarucus sybaris (Hopffer, 1855)
Tarucus theophrastus (Fabricius, 1793)
Tarucus thespis (Linnaeus, 1764)
Tarucus ungemachi Stempffer, 1944
Sørøstasiatiske arter:
Tarucus alteratus Moore, 1882
Tarucus ananda (de Nicéville, 1884)
Tarucus bengalensis Bethune-Baker, 1918
Tarucus callinara Butler, 1886
Tarucus clathratus Holland, 1891
Tarucus extricatus Butler, 1886
Tarucus fasciatus (Röber, 1887)
Tarucus fluvialis Grose-Smith, 1895
Tarucus indica Evans, 1932
Tarucus nara (Kollar, 1848)
Tarucus venosus Moore, 1882
Tarucus waterstradti Druce, 1895


== Kilder ==
Fauna Europaea Web Service (2004) Fauna Europaea version 1.1, www.faunaeur.org.
Brower, Andrew V. Z. 2007. Tarucus i The Tree of Life Web Project, [http://tolweb.org/ http://tolweb.org
www.funet.fi – Tarucus


== Eksterne lenker ==
(en) Tarucus i Encyclopedia of Life 
(en) Tarucus i Global Biodiversity Information Facility 
(en) Tarucus hos Fauna Europaea 
(en) Tarucus hos NCBI 
(en) Kategori:Tarucus – bilder, video eller lyd på Wikimedia Commons 
Tarucus – detaljert informasjon på Wikispecies 
Moths and Butterflies of Europe and North Africa - flott bildesamling.
Zizeeria

Zizeeria er en slekt av blåvingene. De er sommerfugler i gruppen glansvinger.


== Kilder ==
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Zizeeria i Encyclopedia of Life 
(en) Zizeeria i Global Biodiversity Information Facility 
(en) Zizeeria hos Fauna Europaea 
(en) Zizeeria hos NCBI 
(en) Kategori:Zizeeria – bilder, video eller lyd på Wikimedia Commons 
Zizeeria – detaljert informasjon på Wikispecies 
Moths and Butterflies of Europe and North Africa - flott bildesamling.
Peter and the Wolf

Peter and the Wolf er et band dannet av musikeren Red Hunter. Musikken deres består for det meste av sang og gitar. Red Hunter sier om sin produksjon av låter: «Jeg bærer ei notisbok med meg hvor enn jeg går. Får jeg en idé, stopper jeg opp og skriver den ned uansett hvor jeg befinner meg, om det så er noe jeg tenker på, hører eller observerer. Det er av min høyeste prioritet å sørge for at jeg fanger disse ideene, da låtskriving er en livslang beskjeftigelse.» Bandets første album het Lightness; dog tilbyr plateselskapet også eldre demoer av bandet kalt Peter and the Wolf og Experiments in Junk. Etter lanseringa av Lightness opptrådte bandet med show flere plasser inkludert øyer, kirkegårder og mer eller mindre «ordinære» steder. Bandets hittil nyeste album ble lansert i september 2007 og kalles The Ivori Palms.
I Norge er Peter and the Wolf kanskje mest kjent gjennom Freias TV-reklame for Kvikk Lunsj, med låten «Safe Travels».


== Referanser ==


== Eksterne lenker ==
(en) Peter and the Wolf på Discogs 
(en) Peter and the Wolf på MusicBrainz 
(en) Peter and the Wolf på Songkick 
(en) Peter and the Wolf på AllMusic 
(en) Peter and the Wolf på Myspace 
(en) Whiskey & Apples Records' nettside
(en) Anmeldelse av Lightness hos Pitchfork
Kvikk Lunsj-reklamen på Youtube
Alluitsup Paa

Alluitsup Paa, på dansk Sydprøven, er den største og nordligste av bygdene i Nanortalik kommune, som er den sydligste av Grønlands kommuner. Bygda har 374 innbyggere. Nanortalik er kommunens eneste by og har 1 450 innbyggere.
Bygda ble etablert i 1830 som handelsstasjon. Bygda har i dag en fiskerifabrikk som produserer reker. Det er en bygd i vekst; i 2006 ble det bygd seks nye hus her, og i 2007 ytterligere seks nye hus. Kontoret i bygda sysselsetter to personer. Det er et nyoppført hotell her, («Sea Side Whale Hotel»), en KNI-butikk og to kiosker. Bygdas har eget sykehus, med en tilknyttet tannklinikk. 
Ikke langt fra Alluitsup Paa ligger også bosettingen Akuliaruseq, med tre innbyggere. Rett øst ligger fiskehavnen Qarsorsat som er etablert i 1910. Det er også kort vei herfra til øya Uunnartoq, med to naturlige varme kilder med +38°C vann. 
Bygda har én skole; Atuarfik Anders Nielsen. Skolen hadde 50 elever i skoleåret 2005/06, fordelt på elleve klassetrinn. 


== Eksterne lenker ==
Historiske bilder fra Alluitsup Paa
Nyere bilder fra bl.a. Alluitsup Paa
The Jelly Jam (album)

The Jelly Jam er debutalbumet til det progressive rockebandet The Jelly Jam. Det ble lansert 18. mars 2002 av InsideOut Music.


== Sporliste ==
«I Can't Help You» – 3:01
«No Remed» – 4:05
«Nature» – 0:58
«Nature's Girl» – 5:12
«Feeling» – 5:21
«Reliving» – 4:12
«The Jelly Jam» – 5:49
«I Am the King» – 4:38
«The King's Dance» – 2:11
«Under the Tree» – 9:37


== Personell ==
Ty Tabor – vokalist, gitar
John Myung – bass
Rod Morgenstein – trommer og perkusjon


== Referanser ==
The Jelly Jam

The Jelly Jam er et progressivt rockeband bestående av Ty Tabor fra King's X på gitar, Rod Morgenstein fra The Dixie Dregs på trommer og John Myung fra Dream Theater på bass. Ty Tabor er også vokalist. Disse tre musikerne spilte tidligere sammen under navnet Platypus sammen med keyboard-spiller Derek Sherinian.
Debutalbumet The Jelly Jam ble lansert av plateselskapet InsideOut Music i 2002. Oppfølgeren, The Jelly Jam 2, ble lansert i 2004.


== Eksterne lenker ==
(en) Offisielt nettsted 
(en) The Jelly Jam på Discogs 
(en) The Jelly Jam på MusicBrainz 
(en) The Jelly Jam på Encyclopaedia Metallum 
(en) The Jelly Jam på Songkick 
(en) The Jelly Jam hos InsideOut Music America
(en) John Myungs offisielle nettside
(en) Rod Morgensteins offisielle nettside
(en) Ty Tabors offisielle nettside
Uunartoq

Uunartoq er en ubebodd øy i Nanortalik kommune, helt syd i Grønland.
Øya er en yndet turistattraksjon på grunn av sine to varme kilder, der man kan bade i 38°C, mens man ser isfjell flyte forbi. Kildene ligger på et platå, 10 meter over havoverflaten. 
Øya ligger like sydøst for bygda Alluitsup Paa (Sydprøven).
På øya finnes det også ruiner fra både gamle norrøne bosettiger og inuittbosettinger.
Jesper Horten Kjærnes

Jesper Horten Kjærnes, kjent som HORT3N (født 2002 i Sandefjord) er en norsk artist, produsent og låtskriver. 
Han slapp sin debut-single «Never Be Like You» med den tyske stjerne-produsenten Rolipso i 2021, og har fått flere millioner avspillinger siden det. Artistkarrieren startet i 2010, da han begynte å produsere musikk i en alder av tolv år. Han hadde lenge produsert musikk for andre, før han slapp sin debut-singel, og har samarbeidet med kjente internasjonale navn, som Rolipso og Nito-Onna. HORT3N har fått over seks millioner avspillinger på egen utgitt musikk på Spotify. Hans mest spilte låt «Let You Go» har over 1,6 millioner avspillinger på Spotify. I 2022 har han blitt omtalt av blant annet Sandefjords Blad, i tillegg til internasjonale musikk-blogger som EDM All Day.Han har spilt fotball for Store Bergan IL, før et kort ungdoms-opphold Strømsgodset og senere spill i Sandefjord Fotball fra han fylte 14 år.. Der gikk han gradene i akademiet før han i 2021 var registrert i eliteserie-troppen. Han vant i 2016 «Bedre med ball»-statuetten, utstedt av Fotballforbundet i Vestfold for å være et godt forbilde og en talentfull fotballspiller, samt Carl C. Fon - prisen i sin breddeklubb Store Bergan IL, som årets spiller i klubben. Som trener har han jobbet hos blant annet Store Bergan IL, Sandefjord Fotball og med kretslag hos Vestfold Fotballkrets.


== Referanser ==


== Kilder ==
https://open.spotify.com/artist/3wNJwsU6r4xpkMMgrHBlqY?si=i94fug-KTl6dv0QeLqJ8gQ
https://open.spotify.com/artist/31uZ3BDcfdOwQ96irhuwle?si=kDNBhQA4SDKaIXEw50_6Kg
https://www.sb.no/jesper-19-har-over-160-000-manedlige-lyttere/s/5-73-1524447
https://www.sandefjordfotball.no/nyheter/ogsa-sf-juniorene-sier-stopp--rasisme-er-helt-uakseptabelt
https://sortitoutsi.net/football-manager-2021/person/53156398/jesper-horten-kjaernes
https://www.fotball.no/globalassets/krets/vestfold/dokumenter/kretstinget/protokoll-16-med-underskrifter.pdf
https://edmallday.com/cajoco-hort3n-share-new-single-dream-ft-schmorgle/
https://www.instagram.com/jesperhorten/?hl=nb
https://fminside.net/players/2-fm-22/53156398-jesper-horten-kjrnes
https://fmdataba.com/21/p/577083/jesper-horten-kj-rnes/
https://www.youtube.com/watch?v=k00G_Vqyewghttps://open.spotify.com/episode/0ut5HohUeQm7AZ73h0NVBB?si=202c9fe9d0bf4a57
Slaget ved Skadeberget

Slaget ved Skadeberget år 1389 hendte mellom en borgerhær fra Stockholm og en bondehær fra Västmanland og Uppland i Krigen mot Albrekt av Mecklenburg. Stockholm som hadde en stor tysk befolkning, nektet å akseptere resultatet av Slaget ved Åsle og bekreftet på nytt deres lojalitet overfor kong Albrekt av Mecklenburg i åpen motstand mot seierherrene. Svenskene i selve byen som hadde sympati for den nordiske koalisjonen ble undertrykket med brutale metoder.
Utenfor Enköping ved Tillinge møtte svenske bondehæren den tyskdominerende borgerhæren som hadde angrepet og brent ned byene Västerås og Enköping under et brutalt utfall fra Stockholm. Under et kort sammenstøt som har gått til historien som slaget vid Skadeberget ble bondehæren beseiret og drevet på flukt av borgerhæren som bestod for det meste av tyske leietropper med bedre utstyr.


== Kilder ==
Ulf Sundberg Medeltidens Svenska Krig 2002 ISBN 91-89660-11-0
Tapir Akademisk Forlag

Tapir Akademisk Forlag er et tidligere norsk forlag som var en del av SiT Tapir AS, som eies av Studentsamskipnaden i Trondheim (SiT). 
Forlaget ble startet i 1921, og ga ut fag- og lærebøker for universitets- og høyskole- samt profesjonsmarkedet. Forlaget ga særlig ut bøker innen teknologi og realfag. Det utga i 2007 omkring 80 nye titler i året, hadde 12 ansatte og en omsetning på 20 millioner kroner.
I 2002 mottok forlaget Rosing-prisen for sin innsats for godt norsk språk i læremidler innen IT-fag ved universiteter og høgskoler.
I 2012 ble det slått sammen med Unipub til Akademika forlag.


== Referanser ==
Sander (navn)

Sander er et mannsnavn av tysk opphav. Det er en kortform av Alexander. Navnet er i dag mye brukt i Norge, Estland og Nederland. Formen Sándor er svært mye brukt i Ungarn.


== Etymologi ==
Sander har to opprinnelser. Det er:

en opprinnelig tysk kortform av navnet Aleksander, som har opprinnelse i greske Aleksandros, avledet av aleksis, «forsvar», og andros, «mann».
en opprinnelig gammeldansk form av den norrøne navnet Sandarr, sammensatt av sandr, «sand», og herr, «hær».


== Utbredelse ==
Sander brukes bare for gutter, den kvinnelige varianten er Sandra.
Utenfor Europa er Sander(s) et sjeldent fornavn, men et populært etternavn.
Tabellen nedenfor gir en detaljert oversikt over populariteten til mannsnavnet Sander og varianter av dette i noen av de landene hvor statistikk er tilgjengelig.
Sander har vært et svært populært navn på guttebarn i Norge fra midten av 1990-tallet og utover.


== Kjente personer med navnet ==
Sander Røo (1816–1893), norsk kulturbærer fra Hol i Hallingdal
Frode Sander Øien (f 1969), norsk dramatiker og vokalist i Sanderfinger
Sander Westerveld (f 1974), nederlandsk fotballkeeper


=== Som etternavn ===
Eivind Sander (f. 1973), norsk skuespiller


== Referanser ==


== Kilder ==
http://www.meertens.knaw.nl/voornamen/VNB/index.php?act=zoeken&id=16460


== Eksterne lenker ==

(en) Behind the Name: Sander
(en) Think Baby Names: Sander
Morits Skaugen

Morits Skaugen (født 17. desember 1955) er en norsk tidligere skipsreder. Han er av slekten Skaugen og var administrerende direktør og deleier i familierederiet I.M. Skaugen. Firmaet ble nedlagt i 2018 etter mange år med økonomiske problemer.Morits Skaugen er sønn til skipsreder Morits Skaugen senior. Hans farfar Isak Martinius Skaugen var født på husmannsplassen Skauen i Gjerpen og startet som dekksgutt, før han ble skipper og skipsreder under første verdenskrig. Han er gift med Grace Reksten Skaugen, Hilmar Rekstens datter, og de har to barn.


== Referanser ==


== Eksterne lenker ==
På Dagbladets liste over mektige finanspar 2004